پرزیدنت طیب اردوغان، آمریکانی، سوریه مسئله‌سین‌ده وئردیگی سؤزلری توتماماقلا ائلشدیردی.
اردوغان آمریکایا،
"آمریکا، منبج‌ده یول خریطه‌سینه، تقویمه تام اویمامیشدیر، (بؤلوجو ترور هؤرگوتو پ‌کاکانین سوریه قولو) پید/یپگ، او بؤلگه‌نی ترک ائتممیش‌دیر. بؤلگه‌نین گئرچک صاحبلری هله ده اورایا یئرلشمه‌میشدیر .آمریکا سؤزونو توتمادی. ۹۰ گون ایدی، ۹۰ گون آلیب باشینی گئدیر" سؤزلری ایله یوکله‌ندی.
اردوغان، بیرلشمیش میلتلر تشکیلاتی باش قورولو توپلانتیسی اوچون ائتدیگی آمریکا سفرینه قاتیلان قازئته‌چیلره، نیویورک گؤروشمه‌لرینی دگرلندیردی.
۱۷ سپتامبردا روسیا پرزیدنتی ولادیمیر پوتین ایله الده ائدیلن ادلب آنلاشماسینا دا توخونان اردوغان،
"بیز آمریکا نه دئیر دئیه دوشونمه‌دیک. او مسئله‌ده روسیا ایله حرکت ائتدیک. ایرانی دا دیشلامادیق، ایشین ایچین‌ده توتدوق. اؤزللیکله گؤزلم نقطه‌لری اؤنم عرض ائدیر. ۱۲ گؤزلم نقطه‌سی بیزده، ۱۰ گؤزلم نقطه‌سی روسیادا، ۶ گؤزلم نقطه‌سی ده ایران‌دا. باشقا گؤزلم نقطه‌سی اولان اؤلکه یوخدور. آنجاق ۱۵-۲۰ کیلومتر (سلاحلاردان آریندیریلمیش بؤلگه) اولایی اؤنملی. بورانین گوونلیگی روسیانین کنترلوندا.سوره‌ج گوج‌لنه‌رک داوام ائدیر. آرزوموز بورادا هر هانسی چتین‌لییه دوشمه‌دن سوره‌جی داوام ائتدیرمک" ایفاده‌لرینی ایشلتدی.
سوریه‌ده رادیکال قروپلارین آغیر سلاحلارینین تصفیه‌سیینه بؤیوک اهمیت وئریلدیگینی و بو ایشین یوکونون میلی استخبارات تشکیلاتین‌دا اولدوغونو دا قید ائد‌ن پرزیدنت،
"چالیشمالار یاخشی گئدیر" دئدی.
